## Gataxx

2000
Aaron Weber

Baimena ematen da dokumentu hau kopiatu, banatu edota aldatzeko Free Software Foundation-ek argitaratutako GNU Dokumentazio Librearen Lizentziaren 1.1 bertsioan edo berriago batean ezarritako baldintzak betetzen badira; Atal Aldaezinik, Aurreko azaleko testurik eta Atzeko azaleko testurik gabe. GNU Dokumentazio Librearen Lizentziaren kopia Free Software Foundation elkartearen bidez ere lor dezakezu haren Web gunea bisitatuz edo hona idatziz:

         Free Software Foundation, Inc. 59 Temple Place - Suite 330 Boston, MA 02111-1307 USA

Gataxx eskuliburuaren 1.0 bertsioa duzu hau.

## Sarrera

Gataxx GNOME games joko-multzoaren zatia da. Itzulika dabiltzan diskoen joko horietako beste bat da, Iagno den bezala. Gataxx taularen ertzetatik hasten da, eta ez erditik, eta diskoak mugitu eta gehitzeko beste arau batzuk ditu, baina oso antzekoak.

Gataxx exekutatzeko, hautatu Gataxx Menu nagusiko Jokoak azpimenuan, edo idatzi `gataxx` komando-lerroan.

Gataxx `GNOME games` paketearekin dator, eta pakete hori GNOMEren mahaigaineko ingurunearen zatia da. Dokumentu honek Gataxx aplikazioaren &version; bertsioa deskribatzen du.

## Nola jokatu Gataxx-ekin

Gataxx-en oinarrizko arauak oso errazak dira, batez ere, itzulbiraka ibiltzen diren diskoen beste joko batzuk ezagutuz gero. Jokoaren xedea taulan zure aurkariek baino disko gehiago izatea da, bakoitzaren diskoak koloreagatik bereizten direla. Jokoa amaitutzat eman daiteke taula diskoz beteta dagoenean edo jokalarietako batek taulan disko bat bera ere ez duenean.

Gataxx bi lagunentzako jokoa den arren, bi jokalarietako bat ordenagailuz gida daiteke.

### Oinarrizko erabilera

Gataxx abiatzean, joko-taula agertuko zaizu. Taula horrek zazpina lauki ditu alde bakoitzean. Jokoa hasteko, hautatu Joko berri bat Jokoa menuan. Joko berri horietako bat hemen ikus dezakezu .

#### Gataxx-en leiho nagusia

Gataxx-en leiho nagusia

### Oinarrizko arauak

Gataxx jokoen hasieran, lau pieza egongo dira taulan: goi-ezkerreko eta behe-eskuineko ertzetan pieza ilun bana, eta behe-ezkerreko eta goi-eskuineko ertzetan pieza argi bana. Pieza iluna da mugitzen lehena; jokalari hori gizakia izaten da lehenespenez.

Pieza mugitzeko, egin klik diskoetako batean. Disko horrek egin ditzakeen mugimenduak zuriz azpimarratuta agertuko dira. Oztoporik gabeko taula baten erdian dagoen diskoak 24 mugimendu desberdin egin ditzake; hona hemen . Diskoaren inguruan dauden zortzi laukietako batean klik eginez, taulari beste disko bat gaineratuko diozu. Beste lauki batean klik eginez gero, diskoa haraino mugituko da bidean duen edozein oztopo gaindituz. Ezin duzu disko bat beteta dagoen lauki batera eraman, ez eta taulan dagoen disko bat desagerrarazi.

Zure diskoetako bat aurkariaren diskoetako baten edo gehiagoren alboko laukira eraman edo gehitzen baduzu, disko horiek zeureganatu egingo dituzu. Zeureganatzen dituzunean, diskook kolorez aldatuko dira zeureak direla adierazteko, eta aurrerantzean, lekuz aldatu ahal izango dituzu edo haien alboetan beste disko batzuk gehitu ahal izango dituzu. Hori seinale ona da zeuretzat, baina txarra aurkariarentzat.

Beraz, ikuspuntu estrategikotik begiratuta, ez da komeni diskoak L itxuran jartzea aurkariari mugimendu bakar batez disko gehiago bereganatzeko aukera ematen zaiolako. Diskoen ezarpenik okerrena donut-itxurakoa da, aurkariak erdian pieza bat jartzen badizu, inguruko zortziak kenduko dizkizulako.

#### Egin daitezkeen mugimenduak

Gataxx-en leiho nagusia

### Menuak

Menu-barrak, joko-taularen gainean baitago, ondoko menuak ditu:

Jokoa

  Menu honek hiru elementu ditu:

  - Ktrl-N Joko berria

  - Ktrl-Z Desegin mugimendua

  - Ktrl-Q Irten

Ezarpenak

  Ezarpenak menuak elementu bakarra du:

  - Hobespenak; hobespenen elkarrizketa-koadroa bistaratuko du.

Laguntza

  Menu honen edukia:

  - Eskuliburua— eskuliburu hau erakusten du.

  - Honi buruz— elementu honek Gataxx-i buruzko oinarrizko informazioa erakusten du, hala nola egilearen izena eta aplikazioaren bertsio-zenbakia.

## Pertsonalizazioa

Aplikazioaren ezarpenak aldatzeko, hautatu Hobespenak… Ezarpenak menuan. Horrek Hobespenak elkarrizketa-koadroa irekitzen du, atal honetan erakusten den bezala.

### Hobespenak elkarrizketa-koadroa

Ezarpenen elkarrizketa-koadroa

Jokalariak fitxako propietateak hauek dira:

- Iluna — Disko ilunekin jokatuko duen jokalaria hautatzen du. Aukera hauek dituzu: Gizakia (adibidez, zeu) edo ordenagailuaren hiru trebetasun-maila (Lehenengo mailatik (erraza) Hirugarren mailara arte (zaila).

- Argia — Disko argiekin jokatuko duen jokalaria hautatzen du. Aukera berdinak dauzkazu. Jokalari biak ordenagailuz kontrolatuta baldin badaude, ordenagailuak berak jokatuko du zeure ordez.

- Mugimendu lasterrak — Lauki hau hautatuta baldin badago, ordenagailuak berehala mugituko du pieza txanda tokatzen zaionean, pentsatu ere egin gabe.

Animazioa fitxako propietateak hauek dira:

- Bat ere ez— Botoi hau hautatuta badago, ez da animaziorik ikusiko diskoak jabez aldatzen direnean.

- Erdizkoa— Botoi hau hautatuta badago, animazioren bat ikusiko da diskoak jabez aldatzen direnean.

- Erabatekoa— Botoi hau hautatuta badago, diskoak itzulikatu egingo dira norbaitek bereganatzen dituenean.

- Azken emaitzak bistaratu— Botoi hau hautatu badago, jokoaren emaitzak modu ikusgarri batez agertuko zaizkizu pantailan: pieza ilun guztiak goialdean eta pieza argiak behealdean.

- Pieza-mota — Jokoaren itxura desberdinetako bat hautatu. Lehenespenez "classic" dago.

Nahi dituzun aldaketa guztiak egin ondoren, egin klik Ados botoian aldaketak aplikatzeko eta itxi Propietateak elkarrizketa-koadroa. Aldaketak bertan behera uzteko eta aurreko balioetara itzultzeko, egin klik Itxi botoian.

## Ezagutzen diren akatsak eta mugak

Aplikazio honetan ez da akatsik ezagutzen.

## Egileak

Gataxx Chris Rogers-ek idatzi du (gandalf@darkcorner.net). Gataxx aplikazioari buruz informazio gehiago nahi izanez gero, joan Gataxx-en web orrira. Bidali zuen iruzkin, iradokizun eta akatsen berri-emateak GNOMEren akatsen segimendurako datu-basera. (Akatsei buruzko berriak bidaltzeko jarraibideak linean aurkituko dituzu.) GNOMEren 1.1 bertsioa edo berriagoa baduzu, akatsen berri emateko Akatsen berri emateko tresna (`bug-buddy`) ere erabil dezakezu. Tresna hori Menu nagusiko Utilitateak azpimenuan duzu eskuragarri

.

Eskuliburu hau Aaron Weber-ek idatzi du (aaron@helixcode.com). Eskuliburuari dagozkion iruzkinak eta iradokizunak GNOMEren dokumentazio-proiektura bidal ditzakezu: docs@gnome.org. Iruzkinak linean ere egin ditzakezu GNOMEren dokumentazio-egoeraren taula erabiliz.

## Lizentzia

Programa hau software librea da; birbana edota alda dezakezu, Free Software Foundation-ek argitaratutako GNU Lizentzia Publiko Orokorraren 2. bertsioan, edo (nahiago baduzu) bertsio berriago batean, jasotako baldintzak betez gero.

Programa hau erabilgarria izango delakoan banatzen da, baina INOLAKO BERMERIK GABE; era berean, ez da bermatzen beraren EGOKITASUNA MERKATURATZEKO edo HELBURU PARTIKULARRETARAKO ERABILTZEKO. Argibide gehiago lortzeko, ikusi GNU Lizentzia Publiko Orokorra.

GNU Lizentzia Publiko Orokorraren kopia GNOMEren erabiltzailearen gidaren eranskinean daukazu. GNU Lizentzia Publiko Orokorraren kopia Free Software Foundation-en bidez ere lor dezakezu haren Web gunea bisitatuz edo hona idatziz:

        Free Software Foundation, Inc. 59 Temple Place - Suite 330 Boston, MA 02111-1307 USA