## GNOMEren mina-jokoaren eskuliburua

2001
Tim Riehle

Baimena ematen da dokumentu hau kopiatu, banatu edota aldatzeko Free Software Foundation-ek argitaratutako GNU Dokumentazio Librearen Lizentziaren 1.1 bertsioan edo berriago batean ezarritako baldintzak betetzen badira; Atal Aldaezinik, Aurreko azaleko testurik eta Atzeko azaleko testurik gabe. Lizentziaren kopia hemen aurkituko duzu.

Enpresek euren produktu eta zerbitzuak bereizteko erabiltzen dituzten izen asko marka erregistratu moduan hartu behar dira. Izen horiek GNOMEren edozein agiritan agertzen direnean, eta GNOMEren dokumentazio-proiektuko kideak marka erregistratuak direla konturatu badira, izen horiek osorik maiuskulaz edo hasierako letra maiuskulaz idatzi dituzte.

GNOMEren mina-jokoen eskuliburuaren 1.0 bertsioa da hau.

## Sarrera

GNOMEren mina-jokoa mina-aurkitzaile logikako puzzle ezagunaren aldaera bat da.

GNOMEren mina-jokoa `GNOME games` paketearekin dator, eta pakete hori GNOMEren mahaigaineko ingurunearen zatia da. Dokumentu honek GNOMEren mina-jokoak aplikazioaren &version; bertsioa deskribatzen du.

## Xedea

GNOMEren mina-jokoan, jokalariak laukidun joko-mahaian ezkutatuta dauden mina guztiak bandera batez estali, eta gainerako lauki guztiak ireki behar ditu. Jokalaria okertu eta minaren bat ezkutatzen duten laukietako bat irekitzen badu, jokoa galduta dago. Jokoa irabazi dutenen artean, jokoa nork lehenago bukatu, hori da nagusi.

## Erabilera

Atal honetan aplikazio hau nola erabili deskribatuko dugu.

### Oinarrizko erabilera

GNOMEren mina-jokoa abiarazitakoan, Leiho nagusia agertuko da hemen ikus daitekeen moduan.

#### GNOMEren Mina-jokoen Leiho nagusia

GNOMEren Mina-jokoen Leiho nagusia

Leihoaren azpian, jokoaren kronometroa dago eskuinaldean, eta kontagailua ezkerrean. Kontagailuan zenbat bandera ipini diren eta zenbat mina dauden ikus daiteke.

Laukiak irekitzeko, egin klik saguaren ezkerreko botoiaz, eta banderak ezartzeko, saguaren eskuineko botoiaz. Ondo irekitako laukiek informazio hau bistaratuko dute: bera ukitzen dauden laukietan zenbat mina dauden guztira. Irudi honetan mina-jokoa ikusiko duzu. Erreparatu irekitako laukietan dauden zenbakiei, eta inguruko banderekin duten loturari.

#### GNOMEren mina-jokoa

GNOMEren mina-jokoa

Irekitako laukietan agertuko den informazioa erabiliz, ezkutuko minen kokalekuari buruzko hipotesiak sortu behar ditu jokalariak.

Banderak gehitu ahala, saguaren erdiko botoia aurrez irekitako laukietan erabil daiteke. Lauki horren ondoan dagoen bandera-kopurua espero den kopuruarekin bat baldin badator, erdiko botoiak automatikoki irekiko ditu geratzen diren ondoko gainerako lauki guztiak. Banderaren bat oker jarrita baldin badago, botoi horrek mina bat irekiko du eta jokoa bukatu egingo da. Irudi honetan ikus daiteke oker horren ondorioa. Erreparatu goiko errenkadan dagoen banderari.

#### GNOMEren mina-jokoan galdutako joko bat erakusten

GNOMEren mina-jokoan galdutako joko bat erakusten

Banderak mina guztietan ondo jarri baldin badira, eta geratzen diren lauki guztiak irekita baldin badaude, jokoa irabazitzat eman daiteke, hemen ikusten den bezala .

#### GNOMEren mina-jokoan irabazitako joko bat erakusten

GNOMEren mina-jokoan irabazitako joko bat erakusten

### Oinarrizko estrategia

Irekitako laukiak eta banderadun laukiak geometrikoki antolatuta daudenez, minak ezkuta ditzaketen kokalekuen kopurua dezente murriztuta geratzen da. Irudi honetan ikusten den moduan, mina non dagoen (gezia duen kokalekua) ondorioztatzeko bat zenbakia duen kanpoko izkinako laukiari erreparatu diogu. Izkinaren geometriaren ondorioz, bateko hori ukitzen estalitako lauki bakarra geratu da.

#### Izkinako minen kokalekua ondorioztatzen

Izkinako minen kokalekua ondorioztatzen

Estrategia bera erabili da irudi honetan . Hiru zenbakia daraman laukiaren inguruan minak izan ditzaketen hiru lauki bakarrik geratzen dira.

#### Horman zeharreko minen kokalekua ondorioztatzen

Horman zeharreko minen kokalekua ondorioztatzen

Aurreko kasuetan, irekitako lauki bakarretik ateratako informazioa erabiliz asmatu dugu minak non dauden. Joko aurreratuagoetan, irekitako lauki bi edo gehiagotatik lortutako informazioa konbina daiteke. Erreparatu irudi honetan laukiak nola dauden .

#### Minen kokalekua hainbat laukiren informaziotik ondorioztatzen

Minen kokalekua hainbat laukiren informaziotik ondorioztatzen

Ezkerreko muturrean "1" zenbakia duen laukiari erreparatuta, irudian berdez nabarmenduta dauden hiru lauki irekietan bandera bakarra egon daitekeela ondorioztatuko dugu, beraz, "2" zenbakia duen laukiaren bigarren bandera non dagoen ondoriozta dezakegu.

#### "1" zenbakia duen ezkerreko laukia erabiliz, lehenengo mina aurkitzen

"1" zenbakia duen ezkerreko laukia erabiliz, lehenengo mina aurkitzen

"1" zenbakia duen eskuineko laukiarekin prozedura bera errepika dezakegu, bigarren bandera jarri ahal izateko, irudi honetan ikusten den bezala .

#### "1" zenbakia duen eskuineko laukia erabiliz, bigarren mina aurkitzen

"1" zenbakia duen eskuineko laukia erabiliz, bigarren mina aurkitzen

## Menuak

Leiho nagusiaren goialdean dagoen menu-barrak ondorengo menuak ditu:

Jokoa

  Menu honen edukia:

  - KtrlN Joko berria — GNOMEren mina-jokoaren joko berria hasteko.

  - Puntuazioak... — GNOMEren mina-joko lokalaren puntu-estatistikak bistaratzeko.

  - KtrlQ Irten — Irten; GNOMEren mina-jokotik irteteko.

Ezarpenak

  Menu honen edukia:

  - Hobespenak... — GNOMEren mina-jokoaren Hobespenak elkarrizketa-koadroa bistaratzen du, hemen ikusten den bezala . Joko-taularen tamaina eta laukien tamaina aukeratzeko aukera emango dizu.

    ### GNOMEren mina-jokoaren Hobespenen elkarrizketa-koadroa

    GNOMEren mina-jokoaren Hobespenen elkarrizketa-koadroa
Laguntza

  Elementu honen edukia:

  - Honi buruz... — GNOMEren mina-jokoaren Honi buruz leihoa bistaratzen du. GNOMEren mina-jokoaren zein bertsio erabiltzen ari zaren, nork idatzi zuen eta copyright-a norena den jakin nahi baduzu, edo esaldi xehe batean hori dena laburtu nahi baduzu, menu-elementu hau erabili. Saiatu bi hitzetan esaten, korapilatu gabe. Honi buruz leihoak den bezalaxe adierazten dizu.

## Ezagutzen diren akatsak eta mugak

Aplikazio honetan ez da akatsik ezagutzen.

## Egileak

GNOMEren mina-jokoa Pista-k (szekeres@cyberspace.mht.bme.hu) idatzi du. Bidali zuen iruzkin, iradokizun eta akatsen berri-emateak GNOMEren akatsen segimendurako datu-basera. Akatsen berri emateko, akatsen berri emateko tresna (`bug-buddy`) ere erabil dezakezu. Tresna hori Menu nagusiko Utilitateak azpimenuan duzu eskuragarri.

Eskuliburu hau Tim Riehle-k (tkriehle@citilink.com) idatzi du. Eskuliburuari dagozkion iruzkinak eta iradokizunak GNOMEren dokumentazio-proiektura bidali, helbide elektroniko honetara idatziz: docs@gnome.org. Iruzkinak linean ere egin ditzakezue GNOMEren dokumentazio-egoeraren taula erabiliz.

## Lizentzia

Programa hau software librea da; birbana edota alda dezakezu, Free Software Foundation-ek argitaratutako GNU Lizentzia Publiko Orokorraren 2. bertsioan, edo (nahiago baduzu) bertsio berriago batean, jasotako baldintzak betez gero.

Programa hau erabilgarria izango delakoan banatzen da, baina INOLAKO BERMERIK gabe; era berean, ez da bermatzen EGOKITASUNA MERKATURATZEKO edo HELBURU PARTIKULARRETARAKO ERABILTZEKO. Argibide gehiago nahi izanez gero, ikus GNU Lizentzia Publiko Orokorra

.

GNU Lizentzia Publiko Orokorraren kopia bat GNOME erabiltzailearen gidaren eranskinean daukazu. GNU Lizentzia Publiko Orokorraren kopia Free Software Foundation-en bidez ere lor dezakezu haren Web gunea bisitatuz edo hona idatziz:

        Free Software Foundation, Inc. 59 Temple Place - Suite 330 Boston, MA 02111-1307 USA