## GNOME Tetravex-en eskuliburua

2001
Rob Bradford

Baimena ematen da dokumentu hau kopiatu, banatu edota aldatzeko Free Software Foundation-ek argitaratutako GNU Dokumentazio Librearen Lizentziaren 1.1 bertsioan edo berriago batean ezarritako baldintzak betetzen badira; Atal Aldaezinik, Aurreko azaleko testurik eta Atzeko azaleko testurik gabe. GNU Dokumentazio Librearen Lizentziaren kopia Free Software Foundation-en bidez ere lor dezakezu haren Web gunea bisitatuz edo hona idatziz: Free Software Foundation, Inc., 59 Temple Place - Suite 330, Boston, MA 02111-1307, USA.

Enpresek euren produktu eta zerbitzuak bereizteko erabiltzen dituzten izen asko marka erregistratu moduan hartu behar dira. Izen horiek GNOMEren edozein agiritan agertzen direnean, eta GNOMEren dokumentazio-proiektuko kideak marka erregistratuak direla konturatu badira, izen horiek osorik maiuskulaz edo hasierako letra maiuskulaz idatzi dituzte.

GNOME Tetravex-en eskuliburuaren 1.0 bertsioa da hau.

## Sarrera

GNOME Tetravex puzzle moduko joko erraza da. Piezak zenbakiak dituzte, eta zenbaki berdinak elkar ukitzeko moduan ezarri behar dira piezok. Jokoari denbora neurtzen zaio, eta lortutako denborak puntuazio-taula batean jasotzen dira.

GNOME Tetravex abiarazteko, hautatu Menu nagusiko Jokoak azpimenuko Gnotravex elementua edo idatzi `gnotravex` komando-lerroan.

GNOME Tetravex `GNOME games` paketearekin dator, eta pakete hori GNOME mahaigainaren ingurunearen zatia da. Dokumentu honek GNOME Tetravex aplikazioaren &version; bertsioa deskribatzen du.

## GNOME Tetravex-ekin jokatzen

GNOME Tetravex puzzle moduko joko erraza da, eta atal honetan nola jokatu behar den azalduko dugu.

### Oinarrizko erabilera

#### Nola jokatu

GNOME Tetravex abiarazitakoan, Leiho nagusia agertuko da hemen ikus daitekeen moduan. Leiho horrek bi lauki ditu. Eskuineko koadroan jokoan egokitu zaizkizun piezak dituzu, eta ezkerreko koadroan, piezak ezartzeko laukiak.

##### GNOME Tetravex-en Leiho nagusia

GNOME Tetravex-en Leiho nagusia

Berehala has zaitezke jokatzen, lehenengo pieza lauki batera mugitzen duzun unean bertan hasiko da denbora neurtzen. Jokoa berriro hasi nahi baduzu, hautatu Fitxategian Joko berria elementua

##### GNOME Tetravex nola jokatu

GNOME Tetravex nola jokatu

Laukiek lau zenbaki dituzte. Laukiok ezartzeko unean, elkar ukituko duten zenbakiak berdinak direla ziurtatu behar dugu. Jokoak ez dizu desberdinak diren zenbakiak elkarren ondoan ezartzen utziko. Piezak mugitzeko arrastatu egin behar dituzu eskuineko koadroan nahiz joko-koadroan duten kokalekutik kokaleku berrira. Mugimenduak ez dira behin betikoak eta edozein unetan desegin daitezke. Piezak mugitzeko komandoak ere erabil daitezke: Mugitu Ezkerrera/Eskuinera/Gora/Behera

#### Nola irabazi

Jokoa bukatutzat emango da lauki guztiak dagokien lekuan ezarrita daudenean. Jokoa amaitutakoan, lortu duzun puntuazioa onenen taulan azalduko da (nahikoa puntu lortu badituzu). Hona hemen:

## Pertsonalizazioa

Pertsonalizazioa nahiko mugatuta dago. Koadroaren tamaina aldatu ahal izango duzu Ezarpenak menuan 2 x 2 eta abar aukeratuta.

## Ezagutzen diren akatsak eta mugak

Bat ere ez, noski! Jokoa biribila da!

## Egileak

GNOME Tetravex Lars Rydlinge-k (lars.rydlinge@hig.se) idatzi du. GNOME Tetravex GNOMEren pakete nagusietako bat den GNOME games paketearekin dator. Xehetasun gehiago jasotzeko, ikus GNOMEren Web orria. Bidali zure iruzkin, iradokizun eta akatsen berri-emateak GNOMEren akatsen segimendurako datu-basera. (Akatsei buruzko berriak bidaltzeko jarraibideak linean aurkituko dituzu.) Akatsen berri emateko, akatsen berri emateko tresna (`bug-buddy`) ere erabil dezakezu. Tresna hori Menu nagusiko Utilitateak azpimenuan duzu eskuragarri.

Eskuliburu hau Rob Bradford-ek (rob@funky-penguin.co.uk) idatzi du. Eskuliburuari dagozkion iruzkinak eta iradokizunak GNOMEren dokumentazio-proiektura bidal ditzakezu: docs@gnome.org. Iruzkinak linean ere egin ditzakezu GNOMEren dokumentazio-egoeraren taula erabiliz.

## Lizentzia

Programa hau software librea da; birbana edota alda dezakezu, Free Software Foundation-ek argitaratutako GNU Lizentzia Publiko Orokorraren 2. bertsioan, edo (nahiago baduzu) bertsio berriago batean, jasotako baldintzak betez gero.

Programa hau erabilgarria izango delakoan banatzen da, baina INOLAKO BERMERIK gabe; era berean, ez da bermatzen EGOKITASUNA MERKATURATZEKO edo HELBURU PARTIKULARRETARAKO ERABILTZEKO. Argibide gehiago nahi izanez gero, ikus GNU Lizentzia Publiko Orokorra

.

GNU Lizentzia Publiko Orokorraren kopia bat GNOME erabiltzailearen gidaren eranskinean daukazu. GNU Lizentzia Publiko Orokorraren kopia Free Software Foundation-en bidez ere lor dezakezu haren Web gunea bisitatuz edo hona idatziz:

          Free Software Foundation, Inc. 59 Temple Place - Suite 330 Boston, MA 02111-1307 USA