## Gnibbles-en eskuliburua

2000
Kevin Breit

Dokumentu hau kopiatu, banatu eta/edo aldatzea baimenduta dago Free Software Foundation-ek argitaratutako GNU Dokumentazio Librearen Lizentziaren 1.1 bertsioan edo berriago batean adierazitakoak betetzen badira; Atal aldaezinik, Aurreko azaleko testurik eta Atzeko azaleko testurik gabe. GNU Dokumentazio Librearen Lizentziaren kopia Free Software Foundation elkartearen bidez ere lor dezakezu haren Web gunea bisitatuz edo hona idatziz: Free Software Foundation, Inc., 59 Temple Place - Suite 330, Boston, MA 02111-1307, USA.

Enpresek euren produktu eta zerbitzuak bereizteko erabiltzen dituzten izen asko marka erregistratu moduan hartu behar dira. Izen horiek GNOMEren edozein agiritan agertzen direnean, eta GNOMEren dokumentazio-proiektuko kideek marka erregistratuak direla konturatu badira, izen horiek osorik maiuskulaz edo hasierako letra maiuskulaz idatzi dituzte.

Dokumentu hau Gnibbles-en eskuliburuaren 1.0 bertsioa da.

## Sarrera

Gnibbles jokoan erabiltzaileak sugea kontrolatzen du. Sugea taulan zehar mugitzen da diamanteak janez eta, aldi berean, inguruko hormak saihetsiz.

Gnibbles exekutatzeko, hautatu Jokoak Gnibbles Menu nagusian, edo idatzi `Gnibbles` komando-lerroan.

Gnibbles `GNOME games` paketearekin dator, eta pakete hori GNOMEren mahaigaineko ingurunearen zatia da. Dokumentu honek Gnibbles aplikazioaren &VERSION; bertsioa deskribatzen du.

## Gnibbles-en xedea

Gnibbles-en xedea oso erraza da. Sugea zeuk kontrolatzen duzu, baina sugeak horma jotzen badu edo bere burua jotzen badu, zeureak egin du. Joko amaitu aurretik hiru bizitza eskuratu ahal izango dituzu. Irabazteko lortu duzun (edo lagunek lortu dituzten) puntuaziorik onena gainditu edo maila guztiak osatu behar dituzu.

## Gnibbles erabiltzen

Gnibbles joko erraza da. Gezi-teklak baino ez dituzu erabili behar.

### Oinarrizko erabilera

Gnibbles hastean, behean agertzen den leiho nagusia irekiko da.

#### Gnibbles-en sarrerako leihoa

Gnibbles-en sarrerako leihoa

Jokoa hasteko, egin klik goian agertzen den sarrerako pantailan. Jokoa automatikoki hasiko da.

Jokoaren hasieran, sugea pantailaren ezkerretik sortuko da. Sugearen norabidea aldatu eta gorantz joan dadin nahi baduzu, erabili Gora gezi-tekla. Sugea eskuinetara joateko, erabili eskuin-gezia, ezkerretara joateko, ezker-gezia, eta beherantz joateko, behera gezia.

#### Gnibbles jokoan zehar

Gnibbles jokoan zehar

### Menuak

Leiho nagusiaren goialdean dagoen menu-barrak ondorengo menuak ditu:

Jokoa

  Menu honen edukia:

  - Ktrl+N Joko berria — Elementu honek Gnibblesen joko berria abiarazten du

  - Eten jokoa — Honek jokoa geldiarazten du. Jokoaren laburpena bistaratzeko, egin klik Eten jokoa menu-aukeran.

  - Puntuazioak — Elementu honek puntuaziorik onenak bistaratzen ditu.

  - Ktrl-Q Irten — Aplikaziotik irteten da.

Ezarpenak

  Menu honen edukia:

  - Hobespenak — Agertuko den leihoan hobespenak editatu ahal izango dituzu.

Honi buruz

  Menu honen edukia:

  - Honi buruz — Honi buruz elkarrizketa-koadroa irekitzen du Gnibbles-i buruzko oinarrizko informazioa eskaintzeko, hala nola egilearen izena, aplikazioaren bertsio-zenbakia eta aplikazioaren Web orriaren URLa, halakorik badago.

    #### Diamanteak

    Gnibblese-k diamante asko eta desberdinak ditu jateko. Bakoitzak kolore bat du eta funtzio baterako balio du.

    Diamante purpura

      Diamante bateko kreditua ematen dizu, eta zure sugea luzarazten du.

    Diamante horia

      12 puntu ematen ditu, sugea luzarazten du eta diamante bateko kreditua ematen du.

    Diamante gorria

      11 puntu ematen ditu, sugea mozten du eta diamante bateko kreditua ematen du.

## Pertsonalizazioa

Aplikazioaren ezarpenak aldatzeko, hautatu Ezarpenak Hobespenak.... Hobespenak elkarrizketa-koadroa irekiko da.

### Jokoaren hobespenen fitxa

Jokoaren hobespenen fitxa

Jokoa fitxak propietate hauek ditu:

Abiadura

  Sugearen abiadura kontrolatzen du.

Mailak ausazko hurrenkeran

  Hautatuta baldin badago, zailtasun-maila ausazko hurrenkeran aldatuko da.

Sasigainordaina

  Gaituta dagoenean, pantailan bi diamante urdin batera ager daitezke. Diamanteetako batek luzatu beharrean laburtu egingo zaitu, jaten baduzu.

Soinuak

  Soinuak gaitzen ditu.

### Grafikoen hobespenen fitxa

Grafikoen hobespenen fitxa

Grafikoak fitxako propietateak hauek dira:

- (Ñimiñoa) — Botoi honek joko-taula tamaina ñimiñora (184x132) ekarriko du.

- (Txikia) — Botoi honek joko-taula tamaina txikira (368x264) ekarriko du.

- (Ertaina) — Botoi honek joko-taula tamaina ertainera (460x330) ekarriko du.

- (Handia) — Botoi honek joko-taula tamaina handira (736x528) ekarriko du.

- (Oso handia) — Botoi honek joko-taula tamaina oso handira (920x660) ekarriko du …(azalpena).

- (Itzela) — Botoi honek joko-taula tamaina itzelera (1840x1320) ekarriko du …(azalpena).

### Harren hobespenen fitxa

Harren hobespenen fitxa

1. harra fitxatik 4. harra fitxara arteko propietateen bidez, egon daitezkeen har desberdinak kontrolatu ahal izango dituzu.

Nahi dituzun aldaketa guztiak egin ondoren, egin klik Ados botoian aldaketak aplikatzeko eta itxi Hobespenak elkarrizketa-koadroa. Aldaketak bertan behera uzteko eta aurreko balioetara itzultzeko, egin klik Itxi botoian.

## Ezagutzen diren akatsak eta mugak

Aplikazio honetan ez da akatsik ezagutzen.

## Egileak

Gnibbles Sean MacIsaac-ek sjm@acm.org) eta Ian Peters-ek itp@gnu.org) idatzi dute. Bidali egileei zuen iruzkinak, iradokizunak eta okerren berri. (Akatsei buruzko berriak bidaltzeko jarraibideak linean aurkituko dituzu.)

Eskuliburu hau Kevin Breit-ek (battery841@mypad.com) idatzi du. Eskuliburuari dagozkion iruzkinak eta iradokizunak GNOMEren dokumentazio-proiektura bidali, helbide elektroniko honetara idatziz: docs@gnome.org. Iruzkinak linean ere egin ditzakezu GNOMEren dokumentazio-egoeraren taula erabiliz.

## Lizentzia

Programa hau software librea da; birbana edota alda dezakezu, Free Software Foundation-ek argitaratutako GNU Lizentzia Publiko Orokorraren 2. bertsioan, edo (nahiago baduzu) bertsio berriago batean, jasotako baldintzak betez gero.

Programa hau erabilgarria izango delakoan banatzen da, baina INOLAKO BERMERIK GABE; era berean, ez da bermatzen beraren EGOKITASUNA MERKATURATZEKO edo HELBURU PARTIKULARRETARAKO ERABILTZEKO. Argibide gehiago nahi izanez gero, ikus GNU Lizentzia Publiko Orokorra.

GNU Lizentzia Publiko Orokorraren kopia bat GNOME erabiltzailearen gidaren eranskinean daukazu. GNU Lizentzia Publiko Orokorraren kopia Free Software Foundation-en bidez ere lor dezakezu haren Web gunea bisitatuz edo hona idatziz:

        Free Software Foundation, Inc. 59 Temple Place - Suite 330 Boston, MA 02111-1307 USA