## Same GNOMEren jokalariaren gida

2000
Miguel de Icaza

Baimena ematen da dokumentu hau kopiatu, banatu edota aldatzeko Free Software Foundation-ek argitaratutako GNU Dokumentazio Librearen Lizentziaren 1.1 bertsioan edo berriago batean ezarritako baldintzak betetzen badira; Atal Aldaezinik, Aurreko azaleko testurik eta Atzeko azaleko testurik gabe. Lizentziaren kopia hemen aurkituko duzu.

Enpresek euren produktu eta zerbitzuak bereizteko erabiltzen dituzten izen asko marka erregistratu moduan hartu behar dira. Izen horiek GNOMEren edozein agiritan agertzen direnean, eta GNOMEren dokumentazio-proiektuko kideak marka erregistratuak direla konturatu badira, izen horiek osorik maiuskulaz edo hasierako letra maiuskulaz idatzi dituzte.

## Same GNOMEren jokalariaren gida

### Jokoaren xedea

Jokoaren xedea kolpe bakar batez ahalik eta bola gehien desagerraraziz puntuaziorik handiena lortzea da. Bi bola besterik desagerrarazten ez badituzu, zero puntu lortuko dituzu. Hiru bola desagerrarazten badituzu, puntu bat lortuko dituzu. Saguaren klik bakarraz zenbat eta bota gehiago desagerrarazi, orduan eta puntu gehiago lortuko dituzu.

Bola-multzoak errazago bereizteko, Same GNOMEk animatu egingo ditu bola-taldeak saguaren kurtsorea gainean dutenean (horrek esan nahi du multzo horren klik eginez gero, bola horiek guztiak desagerrarazi egingo direla)

Taulako bola guztiak desagerrarazten badituzu, mila puntuko sari gehigarria irabaziko duzu

### Jokoa hobetzeko, akatsen berri eman eta adabakiak bidali

Horrelakoak egileei bidali: miguel@gnu.org eta federico@nuclecu.unam.mx. Jokoari buruzko eztabaidak banaketa-zerrenda honetan aurkituko dituzu: gnome-list@gnome.org.

### Egileak eta historia.

GNOMEren joko hau Miguel de Icaza-k eta Federico Mena-k inplementatu zuten lehen aldiz GNOME proiektuaren hasieran. KDEren Same jokotik hartu zuten ideia; eta joko hori, era berean, Macintosh-en izen bereko jokoan zegoen oinarrituta.

Fitxetako batzuk jatorrizko KDE proiektukoak dira. Planeten fitxak Federico berak sortu zituen aisialdiko denbora oparoan munduari povray komando-lengoaia zein ederki ezagutzen zuen erakusteko.

## Same GNOMEren gai berriak sortzea

Same GNOMErentzat animazio-gai berriak sortzea oso erraza da. Fitxa bakoitzak berrogei bider berrogei pixeleko neurria izan behar du. Irudi grafiko bat adierazi behar duzu lehenik; 40 pixeleko 3 errenkada izan behar ditu gutxienez (hiru fitxa-koloreetarako) eta horrez gain, zure animazioa egiteko marko-kopuru aldakor bat (animazio hori saguaren kurtsorea kolore bereko fitxa-multzoaren gainean jarritakoan agertuko da).

Same GNOMEk zure fitxa-multzoa hautatzeko aukera eman diezazun, $prefix/pixmaps/same-gnome direktorioan instalatu behar duzu ($prefix hori GNOME ingurunea konfiguratzeko erabili den instalazio-aurrizkia da, eta gnome-config --prefix komandoa exekutatuz jakin dezakezu zein den).