# Gnome Mahjongg

1998
Free Software Foundation
2000
Eric Baudais (Dokumentazioaren egilea)

Baimena ematen da dokumentu hau kopiatu, banatu edota aldatzeko Free Software Foundation-ek argitaratutako GNU Dokumentazio Librearen Lizentziaren 1.1 bertsioan edo berriago batean ezarritako baldintzak betetzen badira; Atal Aldaezinik, Aurreko azaleko testurik eta Atzeko azaleko testurik gabe. GNU Dokumentazio Librearen Lizentziaren kopia Free Software Foundation-en bidez ere lor dezakezu haren Web gunea bisitatuz edo hona idatziz: Free Software Foundation, Inc., 59 Temple Place - Suite 330, Boston, MA 02111-1307, USA.

Enpresek euren produktu eta zerbitzuak bereizteko erabiltzen dituzten izen asko marka erregistratu moduan hartu behar dira. Izen horiek GNOMEren edozein agiritan agertzen direnean, GNOMEren dokumentazio-proiektuko kideak marka erregistratuak direla konturatu badira, izen horiek osorik maiuskulaz edo hasierako letra maiuskulaz idatzi dituzte.

Gnome Mahjongg-en eskuliburuaren &DOCVERSION; bertsioa da hau.

## Sarrera

Gnome Mahjongg edo Mahjongg, besterik gabe, Ekialdeko fitxa-joko ezagun eta klasiko baten jokalari bakar batentzako bertsioa da. Fitxa- edo karta-joko batek izan ditzakeen funtzio guztiak ditu. Fitxa-mota, atzeko planoa edo zailtasun-maila aldatzeko, Hobespenak… elkarrizketa-koadroa erabil dezakezu. Beste ezaugarri batzuen bidez, hala nolaPausa botoiaren edo erabiltzaileak definitutako hasieran joko-mota aldatzeko aukeraren bidez, lehiakorrago bihur dezakezu jokoa, erlojuaren kontra ari zarenean adibidez. Dokumentu honek Mahjongg aplikazioaren &VERSION; bertsioa deskribatzen du.

### Mahjongg-en historia laburra

Mahjongg-en fitxa-multzoekin jatorrizko jokoaren hainbat aldaera joka daitezke. Jokatzen ari zaren Mahjongg-en bertsio hau jokalari bakar batentzakoa da, eta fitxa bakoitzak esanahi bat du berari lotuta.

Mahjongg-en jatorria ez dugu benetan ezagutzen, baina hainbat teoria daude horri buruz. Horietako baten arabera, Noe-k Mahjongg-ekin jolastu zuen bere arkan, Ekialdeko kartak nagusi direlako eta uholdean euria norabide hartatik omen zetorrelako. Beste teoria baten arabera, Txinako filosofo Konfuziok asmatu zuen jokoa. Hiru fitxa Kardinalek hiru bertute kardinalen izenak dituzte: Chung (erdikoa) Gorria, Fa (oparotasuna) Berdea eta Po (zuria) Zuria; Borondate ona, Egiazaletasuna eta Debozio zintzoa, hurrenez hurren. Beste teoria baten arabera, ordea, Mahjongg Txinako beste joko batzuetatik sortu zen. Ya Pei zurezko edo bolizko 32 kartarekin jokatzen da eta kartok gaur egungo Mahjongg fitxen laukizuzen-itxura bera dute. Ma Tiae paperezko 40 kartarekin jokatzen da. Lore-karten oso antzekoak dira eta lau irudi desberdin dituzte 1etik 9ra arte zenbakituta. Batzuek diotenez, anai-arreba batzuek asmatu zuten jokoa 1850. urtearen inguruan goiko bi joko horiek konbinatuz.

1900. urtetik aurrerako urteetan Mahjonng Xangaiko klub ingelesetan hasi zen ezaguna egiten. Babcock jaunak ekarri zuen fitxen Mahjongg jokoa Mendebaldera. Arauak goitik behera erraztu zituen eta fitxei zenbaki arabiarrak jarri ere egin zien. 1923. urtean jo zuen goia Mahjongg jokoaren eroaldiak, eta joko-enpresa garrantzitsuenek ere Mahjongg fitxa-sortak inportatzeari ekin zioten, besteak beste, Parker Bros-ek, Milton Bradley-ek eta United States Playing Card-ek.

Arau ugari eta desberdinak sortu ziren eta 1924. urtean Mah-Jongg jokoen Estatu Batuetako Lege Ofizialen Normalizaziorako Batzordea sortu zen jokoaren arauen liburua idatz zezan. Gaur egun ere arau desberdinak daude joko honetarako eta kasu batzuetan lore-fitxak edo komodin-fitxak ere erabiltzen dituzte. Ordenagailuko bertsioaren jokalari asko, 1920 eta 1930eko hamarkadetan eskuz margotutako fitxa-sorten edertasuna eta xehetasuna ikusita, txundituta daude eta antzinako gauzen azoketan eta antigoalekoen dendetan ari dira horrelako karta-multzoen bila. Jokalari asko bakar-bertsio hau ezagutuz gero ari dira joko honetan barneratzen, eta joko tradizionalek eskaintzen duten desafio eta liluraz pixkanaka-pixkanaka ohartzen. Testu honen zati batzuk Mah Jong Cyber Museumetik hartu ditugu.

## Mahjongg nola jokatu

Joko hasieran, fitxak bata bestearen gainean jarrita izango ditugu elkar estaltzen eta bost maila osatzen. Hobespenak… koadroanzenbat eta maila zailagoa aukeratu, orduan eta fitxa gehiago egongo da joko hasieran estalita. Gnome Mahjongg-en xedea jokoan dauden fitxa guztiak mahaitik desagerraraztea da. Fitxak desagerrarazteko itxura bereko bikoteak aurkitu behar dituzu. Itxura bereko fitxak bat etor daitezen botoi-kopuru bera edo marka berdinak izan behar dituzte.

Adibidez, beheko irudiannabarmendutako fitxa bat daukagu. Horrekin bat etorriko denak ere sei botoi izan beharko ditu. Fitxa horietako bat beheko mailan, ezkerreko ertzean dago. Goiko mailan dagoen fitxarekin bat datorrenik aurkitu nahi baduzu, irudi berde eta gorri berdina duen beste fitxa bat aurkitu beharko duzu. Aurkitu al duzu? Goiko mailan dagoen fitxa horrekin bat datozen hiru fitxa daude begi-bistan. Bata nabarmendutako fitxaren eskuinerantz hirugarrena dagoena da. Hala ere, ezin duzu bikote hori desagerrarazi fitxa-pilaren kanpoaldean ez dagoelako. Aurrerago azalduko dut zehatzago zein fitxa desagerraraz daitezkeen eta zein ez nahiz eta elkarrekin bat etorri. Zeuri dagokizu orain gure fitxarekin bat datozen beste biak aurkitzea, begien bistan daude eta.

### Mahjongg-en leiho nagusia

Leiho nagusia

Gnome Mahongg-ekin jokatzeko, kurtsorea bat datozen bi fitxen gainean ipini eta klik egin, eta joko-mahaitik desagertu egingo dira. Fitxak bat ez badatoz, elkarrizketa-koadro hau agertuko zaizu.

### Informazioaren koadroa

Informazioaren koadroa

Maila bakoitzean ezker-ezkerrean edo eskuin-eskuinean dauden fitxak bakarrik aukera daitezke. Izan ere, eskuin-eskuinean edo ezker-ezkerrean ez badaude ezingo baitituzu desagerrarazi. Fitxak maila desberdinetan egon arren elkarrekin desagerraraz daitezke ezker-ezkerrean edo eskuin-eskuinean baldin badaude.

Fitxa-bikote gehiago egin ezin badaiteke, elkarrizketa-koadro bat agertuko zaizu bikote gehiagorik ez dagoela ohartaraziz.

### Informazioaren koadroa

Informazioaren koadroa

### Tresna-barra

Tresna-barra mahaigainean zehar mugi daiteke. Tresna-barraren ezkerreko ertzean klik eginda mahaigainaren edozein lekutara mugitu ahal izango duzu. Gnome Mahjongg-en tresna-barra Leiho nagusiaren goian jarriz gero, ezker-eskuin zabalduko da, baina lehenespenez duen lekua, eta nire ustez egokiena, menu-barraren azpian dago.

Tresna-barrak botoi hauek ditu:

Berria

  Botoi honek uneko ezarpenak dituen joko berria hasiko du.

Berriro hasi

  Botoi honekin, uneko jokoa berriro hasiko duzu hasieratik bertatik eta fitxak nahastu gabe.

Aholkua

  Botoi honek bat datozen bi fitxa proposatuko dizkizu desagerraraz ditzazun.

Desegin

  Botoi honek desagerrarazi dituzun fitxa-bikoteak agerraraziko ditu jokoaren hasierara iritsi arte.

Berregin

  Botoi honek Desegin botoiarekin desegin duzun mugimendua berregingo du. Desegiten hasi zaren egoerara itzulitakoan, Ezin da gehiago berregin! mezua agertuko zaizu Leiho nagusiaren ezkerrean, beheko izkinan.

Pausa

  Botoi honek jokoa pausarazten du. Jokoa pausarazitakoan, Leiho nagusiaren behealdean, eskuinean dagoen erlojua gelditu egingo da eta fitxen aurpegiak ezkutatu egingo dira.

Nahasi

  Botoi honek fitxak ausaz nahasiko ditu. Ez du jokoa hasieratik hasten. Zauden puntuan jarraituko duzu, mugitutako fitxa berdinekin, baina geratzen direnak berrantolatuta.

Hobesp

  Botoi honek Hobespenak… elkarrizketa-koadroa bistaratuko du.

Zenbat fitxa:

  Tresna-barraren zati honek bikotea aurkitu gabe zenbat fitxa dauden adieraziko du.

Zenbat mugimendu:

  Tresna-barraren zati honek zenbat bikote egin ditzakezun adieraziko du.

#### Mahjongg-en tresna-barra

Tresna-barra

### Menuak

Leiho nagusiaren goialdean dagoen menu-barrak ondorengo menuak ditu:

Jokoa

  Menu honen edukia:

  - Ktrl-N Joko berria — Elementu honek beste joko bat hasiko du aurrez definitutako hasiera-zenbaki batekin.

  - Joko berria hasiera-zenbakiarekin… — Elementu honek beste hasiera-zenbaki bat eskatuko dizun koadroa irekiko du.

    #### Hautatu jokoaren hasiera

    Hautatu jokoa

  - Berriro hasi jokoa — Elementu honek jokoa berriro hasiko du aurrez definitutako hasiera-zenbaki berarekin.

  - Ktrl-Z Desegin — Botoi honek desagerrarazi dituzun fitxa-bikoteak agerraraziko ditu jokoaren hasierara iritsi arte.

  - Ktrl-R Berregin — Elementu honek Desegin botoiarekin desegin duzun mugimendua berregingo du. Desegiten hasi zaren egoerara itzulitakoan, Ezin da gehiago berregin! mezua agertuko zaizu Leiho nagusiaren ezkerreko beheko izkinan.

  - Aholkua — Elementu honek bat datozen bi fitxa proposatuko dizkizu desagerraraz ditzazun.

  - Fitxak nahasi — Botoi honek ausaz nahasiko ditu fitxak. Ez du jokoa hasieratik hasten. Zauden puntuan jarraituko duzu, mugitutako fitxa berdinekin, baina geratzen direnak berrantolatuta.

  - Puntuazioa… — Elementu honek hamar puntuaziorik onenak erakutsiko dituen koadro bat bistaratuko du. Puntuazioak identifikatzeko datu hauek agertuko dira bertan: erabiltzaile-izena, puntuazioa, jokoan emandako denbora eta noiz jokatu zen.

    #### Hamar onenak

    Puntuazioen koadroa

  - Ktrl-Q Irten — Elementu honekin jokotik irtengo zara.

Ezarpenak

  Menu honen edukia:

  - Erakutsi tresna-barra — Elementu honek tresna-barra bistaratuko den edo ez kontrolatzen du. Laukia sakatuta baldin badago, tresna-barra ipini duzun azken lekuan bertan agertuko da. Laukia goratuta badago, tresna-barra ez da agertuko.

  - Hobespenak… — Elementu honek Hobespenak… koadroa bistaratuko du.

Laguntza

  Menu honen edukia:

  - Honi buruz… — Elementu honek Gnome Mahjongg-i buruzko oinarrizko informazioa emango dizu, hala nola egilearen izen-deiturak eta bertsio-zenbakia.

  - Eskuliburua — Elementu honek eskuliburua bistaratuko du.

## Pertsonalizazioa

Aplikazioaren ezarpenak aldatzeko, hautatu Hobespenak… Ezarpenak menuan. Horrela Hobespenak… koadroa irekiko da.

### Hobespenak… elkarrizketa-koadroa

Hobespenak elkarrizketa-koadroa

Lehenetsi gisa ezarri testua daraman laukia hautatzen baduzu, goiko aukera lehenetsiko da. Horrela, zuk pertsonalizatutako ezarpenak Gnome Mahjonggabiarazten duzun guztietan agertuko dira. Laukia hautatuta dagoela, Ados botoia sakatzen baduzu, aukera hori lehenetsita geratuko da. Hobespenak… dialogoan berriro sartzen zarenean, laukia goratuta egongo da. Laukia goratuta baldin badago, lehenetsitako ezarpenak ez dira aldatuko.

Hobespenak… dialogoan propietate hauek daude:

- Hautatu fitxak: — Elementu honek fitxen aurpegiek duten diseinua aldatzen du.

- Hautatu fitxen atzeko planoa: — Elementu honek fitxa-mota aldatzen du, baina ez fitxaren irudia.

- Hautatu mapa: — Elementu honek jokoaren zailtasun-maila aldatzen du fitxak metatzeko modua aldatzen duelako. Fitxak oso sakabanatuta badaude (erraza) fitxak hobeto ikusi ahal izango dituzu, baina oso pilatuta badaude (zaila) fitxetako asko ezingo dituzu ikusi.

- Atzeko planoa: — Elementu honek atzeko planoaren kolorea aldatzeko aukera emango dizu, eta horretarako kolorea koadroa bistaratuko du.

  ### Kolorearen elkarrizketa-koadroa

  Kolorearen elkarrizketa-koadroa

- Abisatu fitxak bat ez badatoz — Lauki hau hautatzen baduzu, Informazio koadro batagertuko da aukeratu dituzun fitxak bat ez datozela adierazteko. Laukia sakatuta baldin badago, Informazioa koadroa agertuko da. Laukia goratuta baldin badago, mezu bat agertuko da Leiho nagusiaren behean, ezkerreko izkinan, testu honekin: Ez datoz bat!

- Berretsi jokotik irteteko — Lauki honetan jokotik irten baino lehen Berretsi koadroa agertzea nahi duzun aukeratu ahal izango duzu. Laukia sakatuta baldin badago, Berretsi elkarrizketa-koadroa agertuko da Benetan irten nahi duzu Mahjongg-etik? mezuarekin. Laukia goratuta baldin badago, automatikoki irtengo zara jokotik Irten menu-elementua sakatutakoan..

  ### Berretsi elkarrizketa-koadroa

  Berretsi elkarrizketa-koadroa

## Ezagutzen diren akatsak eta mugak

Aplikazio honetan ez da akatsik ezagutzen.

## Egileak

Gnome Mahjongg ondokoek idatzi dute: Francisco Bustamante (pancho@nuclecu.unam.mx), Michael Meeks (mmeeks@gnu.org), Max Watson, Heinz Hempe eta Philippe Chavin. Gnome Mahjongg-en fitxak Jonathan Buzzard-ek eta Max Watson-ek egin dituzte. Bidali zuen iruzkin, iradokizun eta akatsen berri-emateak GNOMEren akatsen segimendurako datu-basera. (Akatsei buruzko berriak bidaltzeko jarraibideak linean aurkituko dituzu.) GNOMEren 1.1 bertsioa edo berriagoa baduzu, akatsen berri emateko Akatsen berri emateko tresna (`bug-buddy`) ere erabil dezakezu. Tresna hori Menu nagusiko Utilitateak azpimenuan duzu eskuragarri

.

Eskuliburu hau Eric Baudais-ek (baudais@okstate.edu) idatzi du. Eskuliburuari dagozkion iruzkinak eta iradokizunak GNOMEren dokumentazio-proiektura bidal ditzakezu: docs@gnome.org. Iruzkinak linean ere egin ditzakezu GNOMEren dokumentazio-egoeraren taula erabiliz.

## Lizentzia

Programa hau software librea da; birbana edota alda dezakezu, Free Software Foundation-ek argitaratutako

GNU Lizentzia Publiko Orokorraren 2. bertsioan, edo (nahiago baduzu) bertsio berriago batean, jasotako baldintzak betez gero.

Programa hau erabilgarria izango delakoan banatzen da, baina INOLAKO BERMERIK GABE; era berean, ez da bermatzen beraren EGOKITASUNA MERKATURATZEKO edo HELBURU PARTIKULARRETARAKO ERABILTZEKO. Argibide gehiago lortzeko, ikusi GNU Lizentzia Publiko Orokorra.

GNU Lizentzia Publiko Orokorraren kopia bat GNOME erabiltzailearen gidaren eranskinean daukazu. GNU Lizentzia Publiko Orokorraren kopia Free Software Foundation-en bidez ere lor dezakezu haren Web gunea bisitatuz edo hona idatziz:

        Free Software Foundation, Inc. 59 Temple Place - Suite 330 Boston, MA 02111-1307 USA