## GNOME Tali-ren dokumentazioa

2001
Scott D. Heavner

Baimena ematen da dokumentu hau kopiatu, banatu edota aldatzeko Free Software Foundation-ek argitaratutako GNU Dokumentazio Librearen Lizentziaren 1.1 bertsioan edo berriago batean ezarritako baldintzak betetzen badira; Atal Aldaezinik, Aurreko azaleko testurik eta Atzeko azaleko testurik gabe. Lizentziaren kopia hemen aurkituko duzu.

Enpresek euren produktu eta zerbitzuak bereizteko erabiltzen dituzten izen asko marka erregistratu moduan hartu behar dira. Izen horiek GNOMEren edozein agiritan agertzen direnean, eta GNOMEren dokumentazio-proiektuko kideak marka erregistratuak direla konturatu badira, izen horiek osorik maiuskulaz edo hasierako letra maiuskulaz idatzi dituzte.

Gnome Tali-ren eskuliburuaren 1.0 bertsioa duzu hau.

## Sarrera

Gnome Tali poker-moduko bat da, baina dadoekin eta diru gutxiagorekin. Bost dado hiru aldiz jaurti behar dira eta eskualdi onena lortzen saiatu. Bigarren eta hirugarren jaurtialdietan dado guztiak edo batzuk jaurti ditzakezu.

Gnome Tali Hasbro, Inc.-en marka erregistratua den Yahtzee dado-jokoaren oso antzekoa da.

Gnome Tali abiarazteko, hautatu Menu nagusiko Jokoak azpimenuko Gnome Tali elementua edo idatzi `gtali` komando-lerroan.

Gnome Tali `GNOME games` paketearekin dator, eta pakete hori GNOME mahaigainaren ingurunearen zatia da. Dokumentu honek Gnome Tali aplikazioaren &version; bertsioa deskribatzen du.

## Gnome Tali nola jokatu

### Gnome Tali nola jokatu

Gnome Tali-en leiho nagusiaren pantaila-argazkia

Behin hasi ondoren, lehenengo dado-jaurtialdiaren emaitzak ikusiko dituzu.

1. Egin klik berriro jaurti nahi dituzun dadoetan eta kalabaza bihurtuko dira. Eskerrik asko Tigert :)

2. Berriro jaurti nahi dituzun dadoak hautatu ondoren, sakatu Jaurti! botoia.

3. Gustatzen zaizun eskualdi bat daukazunean edo dadoa botatzeko aukerak agortu dituzunean, zure ustez puntu-konbinazio onena zein den aukeratu beharko duzu eskuineko errenkadetan. Baliteke zero puntu izatea; okerreko errenkadan klik egiten baduzu, puntuazio hori lortuko duzu. (Demagun, adibidez, yahtzee -- 5 berdin -- lortu duzula eta eskalera handiaren errenkada aukeratu duzula, orduan zero puntu agertuko zaizkizu eskailera handiaren errenkadan).

Konbinazio bakoitza behin baino ezingo duzu erabili. Toki batean puntuazioren bat sartu ondoren, ezingo duzu aurrerago aldatu dado-eskualdi hobea lortu arren.

## Jokoaren aukerak

### Gnome Tali-ren hobespenak

Gnome Tali-ren hobespenen elkarrizketa-koadroa

### Ordenagailu-aurkariak

Jaurtialdien arteko tartea

  Ordenagailu-aurkariei dado-jaurtialdien artean atsedena harrarazten die, zertan ari diren ikus dezazun. Jokoa moteldu egiten du.

Erakutsi txandako urratsak

  Ordenagailuaren urratsak inprimatuko ditu kontsolaren leihoan. Ordenagailua puntuazio-lauki bakoitza aztertzen eta berriro jaurti beharreko dadoak hautatzen ikus daiteke.

Aurkari-kopurua

  Ordenagailu-aurkari kopurua hautatzen du. Sei giza jokalari eta ordenagailu-jokalari egon daitezke guztira. Kopuru hori mugaraino handitzen saiatzen bazara, giza jokalarien kopurua txikitu egingo da guztira sei jokalari egon daitezen.

### Giza jokalariak

Jokalari-kopurua

  Giza jokalari kopurua hautatzen du. Goian esan bezala, gehienez sei jokalari egon daitezke.

### Jokalarien izenak

  Jokalarien izenak aldatzeko, egin klik izenean eskuineko botoiaz.

## Joko-estrategia

Irabaztea! ;)

## Ezagutzen diren akatsak eta mugak

Aplikazio honetan ez da akatsik ezagutzen.

## Egileak

Gnome Tali Scott Heavner-ek (sdh@po.cwru.edu) Orest Zborowski-k idatzi dute. Bidali zure iruzkin, iradokizun eta akatsen berri-emateak GNOMEren akatsen segimendurako datu-basera. (Akatsei buruzko berriak bidaltzeko jarraibideak linean aurkituko dituzu.) Akatsen berri emateko, akatsen berri emateko tresna (`bug-buddy`) ere erabil dezakezu. Tresna hori Menu nagusiko Utilitateak azpimenuan duzu eskuragarri.

Eskuliburu hau Scott D Heavner-ek (sdh@po.cwru.edu) idatzi du. Eskuliburuari dagozkion iruzkinak eta iradokizunak GNOMEren dokumentazio-proiektura bidal ditzakezu: docs@gnome.org. Iruzkinak linean ere egin ditzakezu GNOMEren dokumentazio-egoeraren taula erabiliz.

## Lizentzia

Programa hau software librea da; birbana edota alda dezakezu, Free Software Foundation-ek argitaratutako GNU Lizentzia Publiko Orokorraren 2. bertsioan, edo (nahiago baduzu) bertsio berriago batean, jasotako baldintzak betez gero.

Programa hau erabilgarria izango delakoan banatzen da, baina INOLAKO BERMERIK gabe; era berean, ez da bermatzen EGOKITASUNA MERKATURATZEKO edo HELBURU PARTIKULARRETARAKO ERABILTZEKO. Argibide gehiago nahi izanez gero, ikus GNU Lizentzia Publiko Orokorra

.

GNU Lizentzia Publiko Orokorraren kopia bat GNOME erabiltzailearen gidaren eranskinean daukazu. GNU Lizentzia Publiko Orokorraren kopia Free Software Foundation-en bidez ere lor dezakezu haren Web gunea bisitatuz edo hona idatziz:

        Free Software Foundation, Inc. 59 Temple Place - Suite 330 Boston, MA 02111-1307 USA