## Iagno-ren erabiltzailearen gida

2000
Eric Baudais

Baimena ematen da dokumentu hau kopiatu, banatu edota aldatzeko Free Software Foundation-ek argitaratutako GNU Dokumentazio Librearen Lizentziaren 1.1 bertsioan edo berriago batean ezarritako baldintzak betetzen badira; Atal Aldaezinik, Aurreko azaleko testurik eta Atzeko azaleko testurik gabe. GNU Dokumentazio Librearen Lizentziaren kopia Free Software Foundation-en bidez ere lor dezakezu haren Web gunea bisitatuz edo hona idatziz: Free Software Foundation, Inc., 59 Temple Place - Suite 330, Boston, MA 02111-1307, USA.

Enpresek euren produktu eta zerbitzuak bereizteko erabiltzen dituzten izen asko marka erregistratu moduan hartu behar dira. Izen horiek GNOMEren edozein agiritan agertzen direnean, eta GNOMEren dokumentazio-proiektuko kideak marka erregistratuak direla konturatu badira, izen horiek osorik maiuskulaz edo hasierako letra maiuskulaz idatzi dituzte. 0.1 2000ko otsailaren 4an EB Lehen zirriborroa osatuta. 0.2 2000ko otsailaren 5ean EB Zergatik atalari oin-oharra erantsita. Tipografi akats batzuk zuzenduta. 0.3 2000ko otsailaren 7an EB GDP txantiloiarekin bateragarria den dokumentua eginda. Jokoaren atala ondo azalduta. 1.0 2000ko apirilaren 7an EB Iagno-ren eskuliburuak FDLren lizentzia lortu du. GDP gai estandarraren (MicroGUI) pantaila-argazkiak eguneratuta.

Iagno-ren eskuliburuaren 1.0 bertsioa da hau

## Sarrera

### Zer da Iagno?

Iagno Reversi jokoaren ordenagailurako bertsioa da, Othello izenez ezagunagoa. Iagno bi jokalarirentzako estrategia-jokoa da, Go-ren antzekoa. Taula 8 bider 8 lauki ditu eta piezak beltzak dira alde batetik, eta zuriak, beste aldetik. Iagno jokoak xede hau du: aurkariaren ahalik eta pieza gehien zeure koloreko bihurtzea eta aurkariari zeure piezak kolorez aldatzen ez lagatzea. Horretarako, aurkariaren piezak zeure koloreko bi piezaren artean harrapatu behar dituzu.

Iagno abiarazteko, hautatu Menu nagusiko Jokoak azpimenuko Iagno elementua edo idatzi `iagno` komando-lerroan.

### Zergatik eman zaio Othello-ri Iagno izena?

Galdera egingo zenion zeure buruari, seguru asko, zergatik jarri ote diogun jokoari Iagno izena eta ez Othello edo gnothello. Erantzuna ez da erraza marka erregistratu eta lege kontuak sartzen direlako tartean. Baina areago joanez, istorio luze eta korapilatsu bat kontatuko dizut Iagno izenaren jatorria azaltzeko.

Gau ekaiztsu batean, Ingalaterran hain ohiko diren horietako batean, programatzaile bakarti bat eserita dago ordenagailuaren aurrean. Ian-ek joko-lan bat bukatu du. Othello-ren tankerako joko interaktiboa sortu du eta, izenarekin hitz-jokoa eginez, Gnothello deitzea erabaki du jokoa GNOME erabiliz sortu denez.

Lagunak etorri zaizkio, eta edozein programatzailek egingo lukeen bezalaxe bere maisulana erakutsi die. Barre egin diote denek aurpegira joko horrek ezertarako balio ez duela eta benetako hackerra izateko saio eskasa egin duela esanez. Lagunok pikutara bidali ondoren, jokoari Iago izena jartzea begitandu zaio Iago William Shakespeare-ren Othello laneko pertsonaia gaiztoa da. jokoa dela-eta bere buruak erakutsi duen gaiztakeriagatik. Izenak, hala ere, ez dio erabat ondo ematen belarrira. GNOME programa guztiek GNOMEren zatiren bat eramaten dute izenean, pentsatu du Ian-ek. Pentsatzen denboraldia eman ondoren, gure izenera iritsi zen: Iagno.

## Othello-rekin jokatzen

Taulak lau pieza ditu joko-hasieran taularen erdi-erdian lauki-moduan ezarrita. Izkina bakoitzeko piezak kolore berekoak dira, hemen ikus daitekeen bezala: .

### Hasierako kokapena

Hasierako kokapenaren pantaila-argazkia.

Beltza da jokatzen lehena. Pieza beltz bat jarriko du taulan pieza zuriak bi beltzen artean harrapatzeko moduan. Taulan pieza beltza jarritakoan, pieza beltz horren eta lehendik dagoen pieza beltz baten artean, horizontalean, bertikalean nahiz diagonalean dauden pieza zuri guztiak irauli egingo dira, eta beltz bihurtu, hemen ikusten den bezala: .

### Lehen mugimendua

Lehen mugimenduaren pantaila-argazkia.

Pieza bat harrapatuta baldin badago errenkada berean beste koloreko bi piezen artean, jokalariak bere koloreko beste pieza batera arteko pieza guztiak beregana ditzake, hemen ikusten den bezala: . Jokalariak taulan pieza bat jarritakoan eraginda geratzen diren piezak bakarrik bereganatu ahal izango digu. Taulan pieza bat jarriz gero, jokalariak ezingo du hartu eta beste norabait eraman. Jokalariak piezarik ipini ezin badu, txanda galduko du. Jokoa amaitutzat emango da jokalariek pieza gehiago ipini ezin dutenean.

### Beltzak ezin du pieza zuria bereganatu pieza beltza bat errenkada "blokeatzen" ari delako.

Beltza blokeatzen, pantaila-argazkia.

## Jokoaren ezarpenak

### Kolorea aukeratu

Iagno abiarazten duzunean, giza jokalariak pieza beltzak ditu, ordenagailu-jokalariak zuriak, eta jokoak lehen zailtasun-maila. Zure piezen kolorea eta zailtasun-maila aldatzeko aukera daukazu Ezarpenak menuan. Hobespenak menuko Jokalariak fitxan aukeratu nahi duzun kolorea eta ordenagailu-jokalariaren zailtasun-maila.

### Mugimendu azkarren aukera

Aukera hori Ezarpenak menuan daukazu. Sartu Hobespenak azpimenuan eta Jokalariak fitxan; aukera hori kenduta egoten da hasieran. Aukera hori gaitzen baduzu, ordenagailu-jokalariak azkarrago ipiniko ditu bere piezak.

#### Oharra:

Aukera hau gaituta egoteak ez du ordenagailu-jokalaria pieza mugitzera behartzen eta ez du zailtasun-maila jaisten.

#### Hobespenak menua, Jokalariak fitxa nabarmenduta duela.

Jokalariaren ezarpenen pantaila-argazkia.

## Animazioak

Animazio-aukera guztiak Ezarpenak menuko Hobespenak aukeraren Animazioak fitxan daude.

### Animazioaren neurria

Aukera honek piezak iraultzen direnean duten animazioaren nondik norakoa kontrolatzen du aukera-botoien bidez. Bat ere ez aukeratzen baduzu, piezak berehala aldatuko dira kolorez. Motela aukeratzen baduzu, piezak poliki irauliko dira. Osoa aukeratzen baduzu, piezak poliki eta leunki irauliko dira.

### Banan-banan irauli

Aukera honen bitartez, errenkada, zutabe edo diagonal berean dauden piezak batera irauli beharrean, banan-banan irauliko dira domino-efektua lortuz . Ez du eraginik jokoan.

### Erakutsi sareta

Aukera honek saretaren marrak bistaratuko ditu joko-taularen gainean. Sareta oso erabilgarria izaten da jokalariari piezak non jartzen ari den adierazten diolako.

#### Iradokizuna:

Aukera hau jokalari hasiberrientzat gaituta egon beharko litzateke jokoa argiago ikusteko.

### Erakutsi azken emaitzak

Jokoaren amaieran, pieza beltz guztiak taularen goialdean eta zuri guztiak behealdean jarriko ditu. Horrela hobeto ikus daiteke begi bistaz jokoaren emaitza.

#### Oharra:

Aukera honek ez dio jokoaren emaitzari inola ere eragiten.

### Pieza-mota

Aukera honen bidez, bistaratutako taula- eta pieza-mota hautatu ahal izango dituzu. Zeure pieza-mota sortu nahi baduzu, erabili pieza klasikoa txantiloi moduan eta, nahi duzun efektua lortzeko, aldatu testura eta koloreak. Iagno-rekin erabiltzeko moduko pieza-mota bat sortzen baduzu, bidali Ian Peters-i itp@gnu.org eta hurrengo banaketan sartuko du.

#### Garrantzizkoa:

Hiru pieza-mota hauek antzeko itxura, baina animazio desberdina dute: woodtrim, shrink eta blend.

#### Hobespenak menua, Animazioa fitxa nabarmenduta duela.

Animazioaren ezarpenen pantaila-argazkia.

## Ezagutzen diren akatsak eta mugak

- Iagno-ren ordenagailu-jokalariari irabaztea erraza da. Une honetan Iagno2 prestatzen ari gara eta GNOME 2.0 bertsioarekin ateratzeko asmoa dugu. Bertsio horrek ordenagailu-jokalari azkarragoak ditu.

## Egileak

Iagno Ian Peters-ek (itp@gnu.org) idatzi du. Bidali zure iruzkin, iradokizun eta akatsen berri-emateak GNOMEren akatsen segimendurako datu-basera. (Akatsei buruzko berriak bidaltzeko jarraibideak linean aurkituko dituzu.) GNOMEren 1.1 bertsioa edo berriagoa baduzu, akatsen berri emateko Akatsen berri emateko tresna (`bug-buddy`) ere erabil dezakezu. Tresna hori Menu nagusiko Utilitateak azpimenuan duzu eskuragarri.

Eskuliburu hau Eric Baudais-ek idatzi du (baudais@okstate.edu). Eskuliburuari dagozkion iruzkinak eta iradokizunak GNOMEren dokumentazio-proiektura bidal ditzakezu: docs@gnome.org. Iruzkinak linean ere egin ditzakezu GNOMEren dokumentazio-egoeraren taula erabiliz.

## Lizentzia

Programa hau software librea da; birbana edota alda dezakezu, Free Software Foundation-ek argitaratutako GNU Lizentzia Publiko Orokorraren 2. bertsioan, edo (nahiago baduzu) bertsio berriago batean, jasotako baldintzak betez gero.

Programa hau erabilgarria izango delakoan banatzen da, baina INOLAKO BERMERIK gabe; era berean, ez da bermatzen EGOKITASUNA MERKATURATZEKO edo HELBURU PARTIKULARRETARAKO ERABILTZEKO. Argibide gehiago nahi izanez gero, ikus GNU Lizentzia Publiko Orokorra

.

GNU Lizentzia Publiko Orokorraren kopia bat GNOME erabiltzailearen gidaren eranskinean daukazu. GNU Lizentzia Publiko Orokorraren kopia Free Software Foundation-en bidez ere lor dezakezu haren Web gunea bisitatuz edo hona idatziz:

        Free Software Foundation, Inc. 59 Temple Place - Suite 330 Boston, MA 02111-1307 USA